יחסי ישראל–מקסיקו

יחסי ישראל–מקסיקו מתייחסים ליחסים הדיפלומטיים הרשמיים שמתקיימים בין מדינת ישראל לבין המדינות המקסיקניות המאוחדות. לישראל יש שגרירות במקסיקו סיטי, ולמקסיקו יש שגרירות בתל אביב. שגריר מקסיקו בישראל (מספטמבר 2021) הוא מאוריסיו אסקנרו. במסגרת ההצבעה על תוכנית החלוקה בשנת 1947, על חלוקת המנדט הבריטי למדינה יהודית וערבית, מקסיקו הייתה אחת מעשר המדינות שנמנעו בהצבעתן. היו שהסבירו את ההימנעות בריחוקה של מקסיקו מאזור המזרח התיכון, ומספרם המועט של היהודים אשר התגוררו בה. אחרים כתבו שהדבר נבע מההשפעה של מהגרים לבנונים עשירים שהיו להם קשרים עם ההנהגה של מקסיקו. מקסיקו הכירה במדינת ישראל בינואר 1950, ובשנת 1952 שתי המדינות כוננו ביניהן יחסים דיפלומטיים רשמיים. באוגוסט 1952 נחתם הסכם מסחרי בין המדינות, שבו הכירה מקסיקו בירושלים כבירת ישראל. מקסיקו הצביעה בעד החלטה 3379 של העצרת הכללית של האו"ם שקבעה כי "ציונות היא צורה של גזענות ואפליה גזעית". בדצמבר 1991, כ-16 שנה לאחר העברת ההחלטה, הצביעה מקסיקו יחד עם 110 מדינות נוספות בעד החלטה 4686 של העצרת הכללית שחזרה בה מקודמה. היחסים בין שתי המדינות החלו להתפתח לקראת סופה של המאה ה-20, הן בעקבות שגשוגה הכלכלי של מקסיקו, אשר גרם לה לתור אחר שווקים המתאימים לתוצרתה, והן בעקבות עלייה בהיקפה של התיירות בין שתי המדינות (בעיקר תיירים ישראלים, שהחלו להגיע למקסיקו במספרים גדלים והולכים), אשר הביאה לצורך במיסוד נוהלי עבודה משותפים בתחומי התיירות והמסחר. היחסים הכלכליים ההולכים ומתגברים הובילו לחתימה על הסכם סחר הדדי בין שתי המדינות בשנת 2000 במהלך פגישתו של נשיא מקסיקו ארנסטו סדייו עם הנשיא עזר ויצמן בישראל, אשר הביא לעלייה ניכרת בהיקף הסחר שבין שתי המדינות. בשנת 2008 רכשה מקסיקו ציוד צבאי ישראלי בשווי 210 מיליון דולר. נכון לשנת 2012, ישראל היוותה את שותפת הסחר ה-42 בגודלה של מקסיקו, והגדולה ביותר באזור המזרח התיכון, כאשר היקף הסחר ההדדי שבין שתי המדינות נאמד בסך של 600 מיליון דולר בשנה. בשנת 2018, הסחר הדו-צדדי בין ישראל למקסיקו הסתכם ב-955 מיליון דולר. השקעות זרות ישירות המצטברות מישראל במקסיקו, במהלך השנים 1999–2016, הגיעו ל-2 מיליארד דולר. חברות רב לאומיות מקסיקניות כגון: "Altos Hornos de México" (תנורי הפיצוץ של מקסיקו) וחברת חומרי הבניין "Cemex" פועלות בישראל. מינהל סחר חוץ במשרד הכלכלה והתעשייה מפעיל נספחות מסחרית במקסיקו סיטי. החל משנת 2020 הנספח הכלכלי במקסיקו הוא ליאור יפה. כמו כן, שתי המדינות חברות בארגון לשיתוף פעולה ולפיתוח כלכלי ("OECD"). בשנת 2013, אזרחי מקסיקו היוו את אחת הקבוצות הגדולות ביותר המבקרות בישראל למטרות תיירות ועלייה לרגל. באוקטובר באותה שנה, הקונגרס המקסיקני התקין במשכן שלו אזור מיוחד שהוקדש עבור יחסי החברות בין מקסיקו וישראל. בספטמבר 2016, נשיא מקסיקו אנריקה פניה נייטו השתתף בהלווייתו של נשיא ישראל לשעבר שמעון פרס, שנערכה בבית העלמין הלאומי הר הרצל בירושלים. פניה נייטו לווה על ידי מזכירת יחסי החוץ, קלאודיה רואיז מאסיו, וכן חברי הקהילה היהודית במקסיקו. ב-13 בספטמבר 2017 ערך ראש ממשלת ישראל בנימין נתניהו ביקור רשמי בן שלושה ימים במקסיקו ונפגש עם הנשיא פניה נייטו ועם חברי הקהילה היהודית במדינה. בכך, הפך נתניהו לראש ממשלת ישראל הראשון שביקר במקסיקו ובאמריקה הלטינית. ימים ספורים לפני הביקור, שלחה סוכנות הסיוע הלאומית של ישראל (מש"ב) משלוח של סיוע הומניטרי למדינות מקסיקו ואחאקה וצ'יאפס שנפגעו בעקבות רעידת האדמה בפואבלה. בנובמבר 2017, שר החוץ של מקסיקו, לואיס וידגאריי קאסו, העביר לממשלת ישראל את החלטת הקבינט המקסיקני לשנות את קו ההצבעה של ארצו באו"ם ובארגונים בינלאומיים נוספים על החלטות לגבי ישראל. בינואר 2017 נקלעו היחסים בין שתי המדינות למשבר בעקבות ציוץ תמיכה של ראש הממשלה נתניהו ביוזמת נשיא ארצות הברית דונלד טראמפ לבנות חומה על גבול ארצות הברית-מקסיקו. שגריר ישראל במקסיקו ננזף, ושר החוץ המקסיקני אמר כי דברי נתניהו הם "מעשה תוקפנות" כלפי ארצו. התבטאות נתניהו כללה ביקורת גם מצד ראשי הקהילה היהודית במקסיקו. לאחר שיחת טלפון בין הנשיאים ראובן ריבלין ואנריקה פניה נייטו דווח על סיום המשבר. לפני התפרצות מגפת הקורונה, ביקרו בישראל כ-30 אלף מקסיקנים ובמקסיקו ביקרו כ-40 אלף ישראלים מדי שנה. ביולי 2022 ציינו שתי המדינות 70 שנה לכינון היחסים הדיפלומטיים ביניהן במספר פעילויות דיפלומטיות, תרבותיות ואקדמיות. באותה שנה, עמד היקף הסחר בין ישראל ומקסיקו על יותר ממיליארד דולר. בספטמבר 2022 זומן שגריר מקסיקו בישראל מאוריסיו אסקנרו, לשיחת נזיפה, בעקבות השחתת קירות מבנה השגרירות הישראלית במקסיקו על ידי מפגינים. הרקע לכך היה הגעתו של התובע תומאס סרון, המבוקש במקסיקו בחשד לטיוח חקירת טבח הסטודנטים, לישראל. גוסטבו אורטן הרנן 1956 – 1958 חורחה דאסלה סגורה כיהן כשגריר מקסיקו בישראל משנת 1960 ועד ינואר 1963. רפאל נייאטו, 1964 – 1966 לואיס וקמן-מוניוז 1967 בשנים 1971 – 1974 כיהנה רוסאריו קסטיאנוס, סופרת ומרצה לספרות כשגרירת מקסיקו בישראל. באפריל 1974 היא הוציאה ספר בעברית. באוגוסט 1974 היא התחשמלה למוות בזמן שהחליפה נורה בביתה בהרצליה פיתוח. בטרם מינוי שגריר ישראלי במקסיקו, מונה אדולפו פאסטליכט בשנת 1951 לקונסול כבוד של ישראל במקסיקו. בענייני הקשרים עם מקסיקו טיפל במשרד החוץ משה טוב. בנובמבר 1953 מונה לראשונה שגריר ישראלי במקסיקו. בשנים הראשונות, שגריר ישראל במקסיקו כיהן גם כציר לא תושב בגואטמלה, הונדורס, ניקרגואה, אל סלוודור, קוסטה ריקה, הרפובליקה הדומיניקנית וקובה. יוסף קיסרי נובמבר 1953 – 1956 דוד שאלתיאל 1956 – 1959 מרדכי שניאורסון 1960 – 1963 יצחק הרכבי 1963 שמחה פרת 1963 – 1964 שמשון ארד 1964 – 1967 אברהם דרום 1968 – 1970 שלמה ארגוב 1971 – 1974 חנן עינור 1974 – 1977 שאול רוזוליו 1978 – 1980 ישראל גור-אריה 1981 – 1983 משה ארד 1983 – 1986 דב שמורק 1988 משה מלמד 1996 דוד דדון 2005 יוסף ליבנה 2006 – 2011 רודיקה רדיאן-גורדון 2009 – 2015 יונתן פלד 2015 – 2019 צבי טל 2019 – הווה שר החוץ יגאל אלון (1976) 1977 נשיא המדינה פרופ' אפריים קציר ביקר אצל נשיא מקסיקו לופז פורטיו שר החוץ משה ארנס (1990) שר החוץ שמעון פרס (1994) נשיא המדינה משה קצב (2002) נשיא המדינה שמעון פרס (2013) ראש הממשלה בנימין נתניהו (2017) נשיא מקסיקו, לואיס אצ'ווריה אלברס, ביקר בישראל באוגוסט 1975, כחלק ממסע שערך באזור לצורך קבלת תמיכה בבחירתו למזכ"ל האו"ם במקום קורט ולדהיים. אצ'ווריה עלה להר הבית, הלך בויה דולורוזה, ביקר במכון ויצמן למדע ובחבל לכיש, וטס במסוק למצדה ומשם לרמת הגולן. הוא ביקר את שר החוץ יגאל אלון בגנוסר וערך עמו שיט על הכנרת. שר החוץ אמיליו אוסקר רבסה (1975) נשיא המדינה ארנסטו סדייו (2000) שר החוץ רוסריו גרין (2000) סגנית שר החוץ לורדס ארנדה (2009) נשיא המדינה אנריקה פניה נייטו (2016) מזכירת יחסי החוץ קלאודיה רואיז מאסיו (2016) ראש הממשלה לוי אשכול והנשיא מיגל אלמאן ולדס אביגדור ליברמן וסגנית שר החוץ המקסיקני לורדס ארנדה, בדיאלוג הרביעי של שיתוף הפעולה המדיני בין מקסיקו וישראל, 2009 טקס זיכרון צבאי של חיל הים הישראלי וחיל הים המקסיקני בנמל חיפה בשנת 2004 ראש ממשלת ישראל בנימין נתניהו נפגש עם נשיא מקסיקו אנריקה פניה ניטו בירושלים יהדות מקסיקו שגרירות ישראל במקסיקו משה יגר, ראשיתו של שירות החוץ 1948–1967, הוצאת כרמל, 2021, עמ' 147–149. מדיה וקבצים בנושא יחסי ישראל–מקסיקו בוויקישיתוף האתר הרשמי של שגרירות מקסיקו בישראל (בספרדית) האתר הרשמי של שגרירות ישראל במקסיקו Israel and Mexico Sign Free Trade Agreement-6-Mar-2000 באתר משרד החוץ (באנגלית) מקסיקו - סקירה כלכלית, באתר משרד התעשייה המסחר והתעסוקה יחסי סחר ישראל – מקסיקו, באתר "המכון הישראלי לייצוא ולשיתוף פעולה בינלאומי" מוטי בסוק, היעד הכלכלי הבא של נתניהו: אמריקה הלטינית, באתר TheMarker‏, 18 באוגוסט 2013 ישראל, יחסי-חוץ, מקסיקו, דף שער בספרייה הלאומית כיצד הכירה מכסיקו בירושלים כבירת ישראל, על המשמר, 29 באוגוסט 1952 יחסים דיפלומטיים ישראל – מקסיקו, הצופה, 3 ביולי 1952 אודי מנור, יגאל אלון – ביוגרפיה פוליטית, עמ' 368–369. Israel and Mexico commemorate 60 years of diplomatic relations, July 3 2012 El Ejército, en la mira... de las Pymes, Expansión, ‏17 בנובמבר 2009 (בספרדית) El Comercio entre México e Israel (בספרדית) אבי חיים, מחזקים את הדיפלומטיה בין ישראל למכסיקו, באתר ערוץ 7, 3 ביולי 2012 ליאור יפה, אמריקה בלוג מינהל סחר חוץ - ליאור יפה, באתר משרד הכלכלה והתעשייה Enlace Judío México, Grupo de Amistad México Israel es instalado en la Cámara de Diputados, Enlace Judío, ‏16 באוקטובר 2013 (בספרדית) נתניהו לנשיא מקסיקו: "הביקור באמריקה הלטינית - תיקון טעות היסטורית", באתר ynet, 15 בספטמבר 2017 משלחת סיוע של צה"ל נחתה ופועלת במקסיקו רעידת האדמה במקסיקו: משלחת חילוץ והצלה של צה"ל תצא היום למדינה, באתר ynet, 20 בספטמבר 2017 МИД Мексики обещал Израилю не голосовать в ООН за палестинцев, NEWSru.co.il (ברוסית) איתמר אייכנר, ריבלין התנצל על ציוץ החומה של נתניהו. מכסיקו: המשבר מאחורינו, באתר ynet, 31 בינואר 2016 תערוכת תמונות ייחודית לציון 70 שנה ליחסים בין מקסיקו לישראל, באתר GOV.IL ניצן קדר, ישראל תזמן את שגריר מקסיקו לשיחת נזיפה, באתר ערוץ 7, 22 בספטמבר 2022 ראש ה-FBI במקסיקו נחשד בטיוח טבח, ונמלט לישראל: "נתניהו הציע לעזור", באתר ynet, 29 ביולי 2023 חג יום העצמאות המכסיקאי במגידו, דבר, 19 בספטמבר 1956 אות כבוד מכסיקאי לעו"ד יוסף קיסרי, הארץ, 13 במאי 1957 שר הפיתוח מ. בנטוב, על המשמר, 31 באוגוסט 1960 אישים ומוסדות, הצופה, 23 בינואר 1963 מי ומי, על המשמר, 4 בפברואר 1963 הגיע שגריר מקסיקו בישראל, דבר, 18 במרץ 1964 אישים ומוסדות, הצופה, 28 בדצמבר 1966 מרים שיר, ישראל - פלא המאה ה-20, דבר, 12 באוקטובר 1967 ראש הממשלה גולדה מאיר, דבר, 18 ביוני 1971 סופרת נתמנתה לשגרירת מכסיקו, מעריב, 3 בפברואר 1971 שגרירות במסיבת חנוכה, דבר, 11 בדצמבר 1972 שגרירת מכסיקו בארץ פירסמה ספר בעברית, על המשמר, 8 באפריל 1974 כבוד אחרון בלוד לשגרירת מקסיקו רוסאריו קםטיאנוס, דבר, 9 באוגוסט 1974 אנשים ומוסדות, דבר, 29 במרץ 1951 נחנך בניין מקסיקו באוניברסיטת תל אביב, דבר, 5 במאי 1967 יורחב השירות הדיפלומאטי, מעריב, 30 בינואר 1950 ימיה הראשונים של צירות ישראל במקסיקו, זמנים, 17 בנובמבר 1953 ד"ר קיסרי ציר ברוב ארצות דרום אמריקה, חרות, 15 ביוני 1954 ציר ישראל במכסיקו הגיש כתב האמנתו, דבר, 1 בנובמבר 1953 שאלתיאל מגיש היום כתב האמנתו, דבר, 21 ביוני 1956 נפטר ר.א.מ. שניאורסון, מעריב, 20 בנובמבר 1960 שינויים בשירות החוץ, דבר, 17 בינואר 1963 ד"ר וייץ וי. הרכבי - להנהלת הסוכנות במקום שזר ואשכול, דבר, 26 ביוני 1963 שגריר ישראל במכסיקו הגיש כתב־האמנתו, למרחב, 18 בדצמבר 1963 שמשון ארד שגריר ישראל במקסיקו, דבר, 10 בספטמבר 1964 א. הראל, עוללות ממכסיקו היהודית, על המשמר, 20 באוקטובר 1967 מר אברהם דרום, מעריב, 7 ביולי 1968 אישים ומוסדות, מעריב, 17 בנובמבר 1970 ש.ארגוב יהיה שגריר במקסיקו, דבר, 15 בפברואר 1971 שלמה ארגוב - מועמד לעוזר שר ההסברה, דבר, 25 במרץ 1974 מ. יגר - מנהל ההסברה במשרד החוץ, דבר, 2 באוקטובר 1974